b'\n_START_ARTICLE_\nTjeremkhovo\n_START_SECTION_\nEtymologi\n_START_PARAGRAPH_\nNavnet Tjeremkhovo stammer fra det russiske navn for sorte kirseb\xc3\xa6r, tjerjomukha obyknovennaja.\n_START_SECTION_\nGeografi\n_START_PARAGRAPH_\nTjeremkhovo ligger omkring 15 kilometer fra den venstre bred af floden Angara. Tjeremkhovo er en stationsby p\xc3\xa5 den Den transsibiriske jernbane, 5054 kilometer fra Moskva.\n_START_SECTION_\nHistorie\n_START_PARAGRAPH_\nTjeremkhovo blev grundlagt i 1772 som en landsby og poststation p\xc3\xa5 Sibirienvejen. I slutningen af 1800-tallet n\xc3\xa5ede den transsibiriske jernbane byen. I samme periode blev der f\xc3\xb8rste gang opdaget store kulforekomster. I 1896 blev den f\xc3\xb8rste mine oprettet, og i 1906 var der 89 kulminer. I l\xc3\xb8ber af 1900-tallet blev Tjeremkhovo centrum for udvinding af kul i Irkutsk oblast og voksede til over 100.000 indbyggere. Byen har en stor andel tung industri._NEWLINE_Tjeremkhovos byv\xc3\xa5ben og flag indeholder elementer af kuldrift, jernbane samt sorte kirseb\xc3\xa6r.\n_START_SECTION_\n\xc3\x98konomi og infrastruktur\n_START_PARAGRAPH_\nDen vigtigste industri i Tjeremkhovo er fortsat kulminedrift. Ud over kulminedriften har byen virksomheder inden for maskinfremstilling, tr\xc3\xa6bearbejdning, lys og f\xc3\xb8devareindustrien._NEWLINE_Tjeremkhovo er en station p\xc3\xa5 den transsibiriske jernbane, med en 20 km lang godsbane til Svirsk, der afgrener ved Angara._NEWLINE_Hovedvejen M53 fra Novosibirsk via Krasnojarsk til Irkutsk, en del af den transsibiriske vejforbindelse, passerer ca. 10 kilometer syd\xc3\xb8st for byen.'